Προληπτικός Έλεγχος Τραχήλου Μήτρας: Πώς να συλλέξετε το δείγμα σας

Εισαγωγή

Αυτός ο οδηγός θα σας βοηθήσει να συλλέξετε το δικό σας κολπικό δείγμα για τον έλεγχο του τραχήλου της μήτρας. Αν δεν είστε σίγουροι σχετικά με οτιδήποτε ή έχετε τυχόν ερωτήσεις μπορείτε να αποτανθείτε στον πάροχο υγειονομικής περίθαλψης.

# Προτού να ξεκινήσετε

* Ο πάροχος υγειονομικής περίθαλψης θα σας παρέχει έναν ιδιωτικό χώρο για να συλλέξετε το δείγμα σας. Αυτό θα μπορούσε να είναι πίσω από ένα παραβάν ή σε μία τουαλέτα. Κατόπιν θα λάβετε ένα πακέτο. Μέσα βρίσκεται μία μπατονέτα. Η μπατονέτα σας μπορεί να είναι διαφορετική από αυτές που απεικονίζονται εδώ.
* Πριν να ανοίξετε το πακέτο σιγουρευτείτε ότι γνωρίζετε ποιο άκρο της μπατονέτας μπορείτε να ακουμπήσετε (Άκρο Α), και ποιο άκρο πρέπει να χρησιμοποιήσετε για να πάρετε το δείγμα (Άκρο Β). Αν δεν είστε σίγουροι ποιο άκρο είναι ποιο, ρωτήστε τον πάροχο υγειονομικής περίθαλψης για συμβουλή.
* Βεβαιωθείτε ότι τα χέρια σας είναι καθαρά και στεγνά, λάβετε μία άνετη στάση και κατεβάστε το εσώρουχό σας.

# Προετοιμάζοντας τη μπατονέτα

* Στρίψτε το καπάκι και αφαιρέστε τη μπατονέτα από τη συσκευασία.
* Βεβαιωθείτε ότι δε θα ακουμπήσετε το Άκρο Β που θα μπει μέσα για να συλλεχθεί το δείγμα.
* Μην ακουμπήσετε πουθενά τη μπατονέτα.

# Βάζοντας μέσα τη μπατονέτα

* Χρησιμοποιήστε το ελεύθερο χέρι σας για να μετακινήσετε τις πτυχές του δέρματος στην είσοδο του κόλπου σας.
* Εισάγετε απαλά το Άκρο Β μερικά εκατοστά μέσα στον κόλπο σας.
* Η μπατονέτα μπορεί να έχει μια γραμμή ή ένα άλλο σημάδι για να σας δείξει μέχρι που να την εισάγετε.

# Συλλογή δείγματος

* Στριφογυρίστε τη μπατονέτα απαλά για 10-30 δευτερόλεπτα (σε οποιαδήποτε κατεύθυνση). Αυτό μπορεί να σας κάνει να αισθανθείτε λίγο άβολα ωστόσο δε θα πρέπει να πονάει.

# Αποθήκευση δείγματος

* Κρατώντας ακόμα το Άκρο Α, απαλά βγάλτε τη μπατονέτα από τον κόλπο σας.
* Τοποθετήστε τη μπατονέτα μέσα στο κουτί βάζοντας πρώτα το Άκρο Β μέσα.
* Εφαρμώστε ξανά το καπάκι. Ντυθείτε και επιστρέψτε το πακέτο στον πάροχο υγειονομικής περίθαλψης.

# Αποστολή δείγματος

* Το δείγμα θα αποσταλεί σε ένα εργαστήριο παθολογίας για εξέταση HPV.
* Τα αποτελέσματα της εξέτασης θα σταλούν στον πάροχο υγειονομικής περίθαλψης.

# Τι γίνεται αν...;

* Τι θα γινόταν αν άγγιζα κατά λάθος το άκρο Β/τη μπατονέτα με τα δάχτυλά μου;

Συνεχίστε να συλλέγετε το δείγμα.

* Τι θα γινόταν αν κατά λάθος μου πέσει το άκρο Β ή η μπατονέτα σε μία στεγνή επιφάνεια;

Συνεχίστε να συλλέγετε το δείγμα.

* Τι θα γινόταν αν κατά λάθος μου πέσει το άκρο Β ή η μπατονέτα σε μία υγρή επιφάνεια;

Ενημερώστε τον πάροχο υγειονομικής περίθαλψης και ζητήστετους μία καινούρια μπατονέτα.

Αν διαγνωστεί HPV, θα πρέπει να ξαναπάτε στον πάροχο υγειονομικής περίθαλψης ώστε να συλλέξουν ένα δείγμα από τον τράχηλό σας ή θα παραπεμθείτε σε έναν ειδικό γιατρό για περαιτέρω εξετάσεις.

Αυτός ο οδηγός είναι μόνο για ενημέρωση. Μπορεί να υπάρχει κάποια διαφορά μεταξύ του τύπου της μπατονέτας αυτοσυλλογής που εμφανίζεται σε αυτό τον οδηγό με τη μπατονέτα που θα χρησιμοποιηθεί από τον πάροχο υγειονομικής περίθαλψης ή το εργαστήριο. Αποτανθείτε στον πάροχο υγειονομικής περίθαλψης αν έχετε τυχόν ερωτήσεις όσον αφορά τη διαδικασία αυτοσυλλογής.